# Александър Радев

### от Уикипедия, свободната енциклопедия

Александър Радев български политик
Роден: | 24 февруари 1864 Битоля, Османска империя
Починал: | 22 май 1911 Виена, Австро-Унгария

Александър Петров Радев е български политик, активист на Прогресивнолибералната партия, министър на правосъдието и на образованието, председател на Върховния македоно-одрински комитет.

## [редактиране] Биография

Александър Радев е роден в 1864 година в големия македонски град Битоля, днес в границите на Република Македония. Завършва право в Атинския университет, установява се в Свободна България и работи в съдилищата в Ловеч, Трън, Търново, София, а в 1892 година започва адвокатска практика. Става председател на адвокатския съвет на Юридическото дружество. В 1895 година влиза в Македонския комитет, а от 1898 до 1899 е негов председател.

Влиза активно в българската политика и в края на 90-те става член на Централното бюро на Прогресивнолибералната партия. Когато партията идва на власт става министър на правосъдието от 19 февруари/4 март 1901 до 3 ноември/15 ноември 1902 в Четвъртото правителство на Петко Каравелов и Първото правителсто на Стоян Данев и министър на народното просвещение от 15 ноември 1902 до 18 май 1903 година във Второто и Третото правителство на Стоян Данев.

Петър Данчов | >>> | министър на правосъдието (4 март 1901 – 15 ноември 1902) | >>> | Христо Тодоров
Христо Тодоров | >>> | министър на народното просвещение (15 ноември 1902 – 18 май 1903) | >>> | Иван Шишманов
Йосиф Ковачев | >>> | председтел на ВМОК (21 юни 1898 – май 1899) | >>> | Борис Сарафов

## [редактиране] Източници

- Енциклопедия „България“, том 5, София, Издателство на БАН, 1986.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D0%BA%D1%81%D0%B0%D0%BD%D0%B4%D1%8A%D1%80_%D0%A0%D0%B0%D0%B4%D0%B5%D0%B2_2e1b.html“.

Категории: Български политици от Македония | Български политици (1878-1918) | Върховен македоно-одрински комитет | Български просветни дейци от Македония | Български революционери от Македония

##### Views

- Статия
- Беседа
- Текуща версия

##### Търсене